|  |  |
| --- | --- |
| Kommunene i Nordland | Saksb.: Åsa Helleme-post: fmnoahe@fylkesmannen.no Tlf: 75 54 78 83Vår ref: 2013/4004 Deres ref: Vår dato: 01.07.2013Deres dato: Arkivkode: 450 |
| Landbruksrådgivningen i Nordland |
| Faglag og andre |
|  |

#

# Kulturlandskapsprisen 2013 - forslag til kandidater

Fylkesmannen i Nordland, sammen med Landbruksforum Nordland, ønsker å sette fokus på den viktige rollen landbruket har som forvalter av kulturlandskapet og bærer av tradisjoner. Derfor deler vi årlig ut Kulturlandskapsprisen Nordland.

Kulturlandskapsprisen Nordland skal bidra til oppmerksomhet rundt bærekraftig drift av

landbruksarealene i fylket og sette fokus på de nærings- og samfunnsmessige verdiene som

kulturlandskapet representerer. Kulturlandskapsprisen skal være en påskjønnelse for særlig

innsats i dette arbeidet.

Kulturlandskapsprisen Nordland kan deles ut til aktive gårdbrukere som forvalter miljø- og

kulturlandskapsverdiene på en særdeles god måte. Prisen kan også gis til organisasjoner, bygdelag, grunneierlag eller andre typer fellestiltak.

Den/de som får prisen skal ha gjort en særlig innsats for å ta vare på kvalitetene og utvikle mulighetene i landbrukets kulturlandskap eller ved å ivareta landbrukets tradisjoner.

Eksempler kan være ved;

* skjøtsel av kulturminner og kulturmiljøer
* å fremme eller bevare biologisk mangfold
* å gjøre landbrukets kulturlandskap tilgjengelig for allmennheten
* å formidle lokal landbrukshistorie
* å ta vare på/finne ny bruk av tunanlegg, eldre bygninger osv
* bruk av tradisjonsrike driftsformer, materialer, håndverk.
* å ta vare på mattradisjoner
* samling av gamle stedsnavn
* nyskapende virksomhet som ivaretar kulturlandskapsverdier og tradisjoner

Prisen deles i forbindelsen med åpningen av Fylkestinget i november/desember hvert år.

Prisen består av et kunstverk av en nordlands kunstner og en ljå.

Kulturlandskapsprisen Nordland ble første gang delt ut i 1997.

**Hvordan fremme forslag på kandidater?**

Alle kan fremme forslag på kandidater. Vi oppfordrer spesielt kommuner, landbruksråd-givningen eller faglag til å komme med forslag på minst en kandidat. Dersom en ønsker det kan forslaget gjerne fremmes av flere sammen.

Frist for å fremme forslag på kandidat til Kulturlandskapsprisen Nordland er 1. oktober.

Forslaget skal være begrunnet og dokumentert med foto. For at Landbruksforum skal kunne vurdere innkomne forslag på en god måte må forslagene inneholde

* presentasjon av kandidaten
* presentasjon av eiendommen (området)
* presentasjon av hva kandidaten har utført
* begrunnelse hvorfor kandidaten fremmes
* vedlagt fotodokumentasjon (digital lysbilde presentasjon, med maks 25 bilder)

Vi foretrekker at forslagstiller nytter vårt elektroniske skjema som finnes på vår nettside [www.fmno.no](http://www.fmno.no)

Dersom du ikke ønsker å bruke det elektroniske skjemaet sendes forslaget som vanlig brev til Fylkesmannen i Nordland, Moloveien 10, 2002 Bodø, eller fmnopost@fylkesmannen.no

Les om tidligere vinnere på vår nettside [www.fmno.no](http://www.fmno.no)

Med hilsen

|  |  |
| --- | --- |
| John Kosmo (e.f.) |  |
| fung. landbruksdirektør | Åsa Hellem |
|  | rådgiver |

*Dette brevet er godkjent elektronisk og har derfor ikke underskrift.*